| *Rome: Total War* |
| --- |
|  |
| Kūrėjas | Creative Assembly |
| Leidėjas | Activision |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2004 m. spalio 22 d. |
|
| Žanras (-ai) | Ėjimų strategija, realaus laiko taktika |
| Režimas | Vieno žaidėjo  Keleto žaidėjų |
|
| Reitingai | ESRB: Everyone (E)PEGI: 3+ OFLC: G |
| **Platforma** | Windows |
| Versija | 1.41 |
| Variklis |  |
| **Reikalavimai** | 
**[Minimalus]**  **Procesoriaus greitis**: 1,0 GHz  **Atmintis**: 256 MB  **Operacinė sistema**: Windows Windows XP  **Laisvos vietos**: 2,9 GB **Vaizdo plokštė**: 128 MB, Radeon 7200 ar GeForce FX 2XXX ir geresnės |
| Platinimas | CD  DVD |
|
| Licencija | - |
| Pirmtakas | *Shogun: Total War* |
| Kitos dalys | *Total War* |
| Total War Tinklalapis |

**Rome: Total War** – 2004 m. išleistas kompiuterinis strateginis žaidimas, kurį sukūrė „The Creative Assembly" bendrovė, o išleido „Activision". Tai yra trečiasis žaidimas iš „Total War" serijos.

Žaidimo pagrindinė kampanija vyksta Romos laikais, žaidėjas gali valdyti vieną iš trijų senovės Romos šeimų, o kitas tautas gali valdyti jas atsidaręs. Žaidimas susideda iš realaus laiko taktinių mūšių kartu su ėjimais paremta strategine kampanija, kuri vyksta Europoje, Šiaurės Afrikoje ir Artimuosiuose Rytuose.

Strateginiame režime žaidėjai vykdo ėjimus priimdami diplomatinius sprendimus, vystydami infrastruktūrą, judindami armijas ir kontroliuodami populiacijos augimą bei viešąją tvarką. Tuo tarpu realaus laiko režime vyksta grandioziniai mūšiai su priešų armijomis.

Žaidimas „Rome: Total War" buvo pripažintas kritikų ir žaidėjų.

Frakcijos
---------

Žaidimo pradžioje žaidėjas gali pasirinkti vieną iš trijų frakcijų, tai:

* Brutų giminė (*Brutii*)
* Julijų giminė (*Julii*)
* Scipionų giminė (*Scipii*)

### Kitos frakcijos

Norint žaisti už kitas 8 frakcijas, žaidėjui reikia jas nukariauti pagrindinėje kampanijoje. O už likusias 8 frakcijas žaidime žaisti negalima, nors jos kampanijoje ir yra.

**Afrikos frakcijos:**

* Kartagina (atrakinama)
* Numidija (neatrakinama)

**Barbarų frakcijos:**

* Britanija (atrakinama)
* Dakija (neatrakinama)
* Galija (atrakinama)
* Germanija (atrakinama)
* Ispanija (neatrakinama)
* Skitija (neatrakinama)

  

**Rytų frakcijos:**

* Armėnija (neatrakinama)
* Parta (atrakinama)

**Egiptiečių frakcijos:**

* Egiptas (atrakinama)

**Graikų frakcijos:**

* Graikų miestai (atrakinama)
* Makedonija (neatrakinama)
* Seleukidų imperija (atrakinama)
* Pontija (neatrakinama)
* Trakija (neatrakinama)

Žaidimas
--------

Žaidimas vyksta Europoje, Šiaurės Afrikoje, dalyje Azijos III a. pr. m. e. Žaidime taip pat yra tinklinis režimas, per kurį galima žaisti su kitais žaidėjais iš viso pasaulio.

Muzika
------

Muzika žaidimui kūrė Jeff van Dyck, kuris už darbą gavo BAFTA apdovanojimą. Jo žmona atliko kai kurias žaidimo dainas.

Papildymai
----------

### Rome Total War: Barbarian Invasion

Papildymas „Barbarian Invasion" leidžia žaisti už barbarų tautas Rytų Europoje per Didyjį tautų kraustymosi periodą. Taip pat ir už Vakarų Romos imperiją bei Rytų Romos imperiją (Bizantija). Kampanija vyksta nuo 363 m. iki 476 m.

### Rome Total War: Alexander

Papildymas „Alexander" leidžia būti pačiu Aleksandru Makedoniečiu ir peržaisti jo užkariavimus bei mūšius. Kampanija vyksta nuo 336 m. pr. m. e. iki 323 m. pr. m. e.

Tęsinys
-------

2012 m. liepos 2 d. „The Creative Assembly" paskelbė, jog kuria naująjį „Total War" serijos žaidimą „Total War: Rome II", kuris buvo išleistas 2013 m. rugsėjo 3 d. „Total War: Rome II" žaidimo veiksmas vyksta Romos respublikos ir jos imperijos laikais, lyginant su prieš tai buvusiais „Total War" serijos žaidimais, buvo padidintas kampanijos žemėlapis, taip pat pristatyta nauja žaidimo mechanika.

Šaltiniai
---------

1. ↑  The Creative Assembly. „History". *Rome*. TotalWar.com. Suarchyvuotas originalas 2011-07-22. Nuoroda tikrinta 5 liepos 2011.
2. ↑ . com/2005/011-020.html
3. ↑  „The 100 best PC games of all time - Page 10 of 10 | Features, Top 100". PC Gamer. Nuoroda tikrinta 2013-01-02.
4. ↑  „Best PC games ever - Part 4". ComputerAndVideoGames.com. 2007-05-20. Nuoroda tikrinta 2013-01-02.
5. ↑  „Sega Announces Total War: Rome II". ign.com. 2012-07-02. Nuoroda tikrinta 2012-07-02.

  


v • a • r **Total War** 

|  |  |
| --- | --- |
| Žaidimai | Shogun  • Medieval  • Rome  • Medieval II • Empire • Napoleon • Shogun II |
| Kiti žaidimai | Spartan: Total Warrior • Viking: Battle for Asgard |
| Papildymai | Mongol Invasion(Shogun) • Viking Invasion (Medieval) • Barbarian Invasion (Rome) • Alexander (Rome) • Kingdoms (Medieval II) |